Հավելված

Նաիրի համայնքի ավագանու

2024 թվականի --------------- -ի N ------ որոշման

«Հավելված

Նաիրի համայնքի ավագանու

2022 թվականի մայիսի 31-ի N 115-Ա որոշման

## **«ԵՂՎԱՐԴԻ ԿԵՆՏՐՈՆԱՑՎԱԾ ԳՐԱԴԱՐԱՆԱՅԻՆ ՀԱՄԱԿԱՐԳ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

**ԿԱՆՈՆԱԴՐՈՒԹՅՈՒՆ**

1. **ԸՆԴՀԱՆՈՒՐ ԴՐՈՒՅԹՆԵՐ**
	1. «Եղվարդի կենտրոնացված գրադարանային համակարգ» համայնքային ոչ առևտրային կազմակերպությունը (այսուհետ` Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է Եղվարդ քաղաքային համայնքի անունից՝ համայնքի ավագանու որոշմամբ և հանդիսանում է «Եղվարդ քաղաքի կոնտրոնացված գրադարանային համակարգ» հիմնարկի իրավահաջորդը։ Կազմակերպությունը ստեղծվում է առանց ժամկետային սահմանափակման:
	2. Կազմակերպությունն իր գործունեության ընթացքում ղեկավարվում է Հայաստանի Հանրապետության սահմանադրությամբ, ՀՀ քաղաքացիական օրենսգրքով, «Պետական ոչ առևտրային կազմակերպությունների մասին», «Գրադարանների և գրադարանային գործի մասին» ՀՀ օրենքով, այլ իրավական ակտերով և սույն կանոնադրությամբ:
	3. Հիմնադրի և կազմակերպության միջև հարաբերությունները կարգավորվում են Հայաստանի Հանրապետության օրանսդրությամբ և սույն կանոնադրությամբ։ Նաիրիի համայնքի անունից կազմակերպության կառավարումն իրականացնող մարմին հանդիսանում է հիմնադիրը, հիմնադրի լիազորած մարմինը, գործադիր մարմինը՝ հաստատության տնօրենը:
	4. Կազմակերպությունը որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել, իրականացնել գույքային ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
	5. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ:
	6. Կազմակերպությունը կարող է ունենալ հիմնարկներ, մասնաճյուղեր կամ նրկայացուցչություններ, որոնք ստեղծվում են Հիմնադրի որոշմամբ և օրենքով սահմանված կարգով ենթակա են հաշվառման իրավաբանական անձանց գրանցումն իրականացնող մարմնի կողմից:
	7. Կազմակերպությունն ունի Հայաստանի Հանրապետության պետական զինանշանի պատկերով և կազմակերպության հայերեն անվամբ կլոր կնիք, դրոշմակնիք, կարող է ունենալ ձևաթղթեր, խորհրդանիշ և անհատականացման այլ միջոցներ:
	8. Կազմակերպությունն ունի ինքնուրույն հաշվեկշիռ, եկամուտների և ծախսերի նախահաշիվ:
	9. Կազմակերպությունը պատասխանատվություն չի կրում մինչև Կազմակերպության պետական գրանցումը ծագած՝ Կազմակերպության ստեղծման հետ կապված պարտավորությունների համար:
	10. Կազմակերպության անվանումն է`

Հայերեն լրիվ` «Եղվարդի կենտրոնացված գրադարանային համակարգ» համայնքային ոչ առևտրային կազմակերպությունը,

Ռուսերեն լրիվ` «Егвардская централизованная библиотечная система» некоммерческая организация Общини․

1․11 Կազմակերպության հասցեն է` Կոտայքի մարզ, Նաիրի համայնք, ք․ Եղվարդ, Երևանյան 1։

**2․ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

* 1. Կազմակերպությունը ստեղծվում է գրադարանային գործունեություն ծավալելու և տեղեկատվական ծառայություններ իրականացնելու համար։ Կազմակերպության նպատակներն են՝
* Գրքի պրոպագանդում,
* Հասարակության կրթական ընդհանուր մակարդակի բարձրացում
* Ազգային գրական-մշակութային ժառանգության գրքային ֆոնդի պահպանում և համալրում
	1. Կազմակերպությունն իրականացնում է ձեռնարկատիրական գործունեության հետևյալ տեսակները`

ա) Միջոցառումների կազմակերպում

բ) Հրատարակչական գործունեություն:

 Ձեռնակատիրական գործունեության իրականացման համար ոչ առևտրային կազմակերպությունն իրավունք ունի ստեղծել տնտեսական ընկերություններ կամ լինել նրանց մասնակից:

 Լիցենզավորման ենթակա գործունեության տեսակներով Կազմակերպությունը կարող է զբաղվել լիցենզիայի հիման վրա:

* 1. Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար։

 Կազմակերպության շահույթի օգտագործման կարգը սահմանում է հիմնադիրը։

* 1. Համայնքային բյուջեով կազմակերպության համար ուղղակիորեն նախատեսված միջոցների սահմաններում կազմակերպության կողմից համայնքային մատուցվող ծառայությունների աշխատանքների և ապրանքների գնումն իրականացվում է մեկ աղբյուրից գնումների կատարման ձևով։ Կազմակերպության կողմից համայնքային այլ ծառայությունների աշխատանքներ կարող են մատուցվել կամ ապրանքներ իրացվել միայն «Գնումների մասին» Հայաստանի Հանրապետության օրենքով նախատեսված կարգով։
	2. Կազմակերպությունը հարկերը, տուրքերը և պարտադիր այլ վճարումները կատարում է շահույթ ստանալու նպատակ չհետապնդող կազմակերպությունների համար նախատեսված կարգով և չափով։
	3. Կազմակերպությունը հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը։

**3․ ԿԱԶՄԱԿԵՐՊՈՒԹՅԱՆ ԿԱՌՈՒՑՎԱԾՔԸ ԵՎ ԿԱՌԱՎԱՐՈՒՄԸ**

* 1. Կազմակերպության մեջ ընդգրկվում են Եղվարդի կենտրոնական, քաղաքային թիվ 1, մանկական, Զորավանի, Արագյուղի, Քասախի և Բուժականի գրադարանները։
	2. Կազմակերպության կառավարումը իրականացնում են հիմնադիր և կազմակերպության գործադիր մարմինը՝ տնօրենը /յոթ գրադարանները ունեն իրենց գրադարանավարները/։
	3. Կազմակերպության տնօրենին նշանակում կամ ազատում է համայնքի ղեկավարը։
	4. Կազմակերպության Հիմնադիրն ունի Կազմակերպության գործունեությանը և կառավարմանը վերաբերվող ցանկացած հարցի վերջնական լուծման իրավունք, բացառությամբ օրենքով նախատեված դեպքերի:

 Հիմնադրի բացառիկ լիազորություններն են`

ա) Կազմակերպության հիմնադրումը,

բ) Կազմակերպության գործունեության առարկայի և նպատակների` այդ թվում նրա կողմից իրականացվող ձեռնարկատիրական գործունեության տեսակների սահմանումը,

գ) Կազմակերպության վերակազմակերպումը և լուծարումը,

* 1. Հիմնադիրը (համայնքի ղեկավարը)` իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:

 Նաիրիի համայնքի ղեկավարը`

ա) հաստատում է կազմակերպությանը սեփականության իրավունքով հանձնվող և /կամ/ ամրացվող համայնքին պատկանող գույքի կազմը․

բ) հաստատում է կազմակերպության կանոնադրությունը և կանոնադրության փոփոխությունները

գ) կասեցնում, կամ ուժը կորցրած է ճանաչում կազմակերպության գործադիր մարմնի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները․

դ) լսում է Կազմակերպության գործունեության մասին հաշվետվություններ, քննում է դրանց գոործունեության վերստուգման արդյունքները,

ե) վերահսկողություն է իրականացնում Կազմակերպությանն ամրացված համայնքային սեփականության օգտագործման պահպանության նկատմամբ,

զ) վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, Հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար,

է) հաստատում է Կազմակերպության տարեկան հաշվետվությունները և տարեկան հաշվեկշիռը,

ը) հաստատում է Կազմակերպության տարեկան ծախսերի նախահաշիվը,

թ) իրականացնում է օրենքով, Հիմնադրի որոշումներով նախատեսված այլ գործառույթներ:

* 1. Կազմակերպության գործադիր մարմինը.

3․6․1․ Կազմակերպության ընթացիկ գործունեության ղեկավարումն իրականացնում է տնօրենը, որին պաշտոնում նշանակում և պաշտոնից ազատում է լիազորված համայնքի ղեկավարը։ Կազմակերպության տնօրենն օրենքով, Հիմնադրի սույն կանոնադրությամբ իրեն վերապահված լիազորությունների սահմաններում ղեկավարում է կազմակերպության գործունեությունը և կրում պատասխանատվություն` օրենքների, իրավական այլ ակտերի, հիմնադրամի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար։

3․6․2 Տնօրենի հետ կնքվում է աշխատանքային պայմանագիր, որը համայքի անունից ստորագրում է Նաիրիի համայնքի ղեկավարը:

3․6․3 Տնօրենի պաշտոնում նշանակված անձը գույքային պատասխանատվություն է կրում իր մեղքով կազմակերպությանը պատճառված վնասի համար։

3․64 Կազմակերպության գործադիր մարմնի պաշտոնում նշանակված անձը պարտավոր է չկատարել Հիմնադրի՝ ՀՀ օրենսդրությանը հակասող որոշումները, կարգադրությունները, հրահանգները և դրանց չկատարման համար չի կարող ենթարկվել պատասխանատվության:

3․7 Տնօրենը`

ա) առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում գործարքներ,

բ) ՀՀ օրենսդրությամբ, Հիմնադրի որոշումներով ու կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները:

գ) տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր,

դ) աշխատանքի է նշանակում և աշխատանքից ազատում / աշխատանքային պայմանագրի համաձայն / կազմակերպության աշխատողներին, նրանց նկատմամբ կիրառում խրախուսման միջոցներ ու նշանակում կարգապահական տույժեր,

ե) բանկերում բացում է հաշվարկային հաշիվներ,

զ) կատարում աշխատանքի բաշխում աշխատողների միջև,

է) սահմանում է Կազմակերպության կանոնադրության կառուցվածքն ու կառուցվածքային ստորաբաժանումների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումները,

ը) ապահովում է Կազմակերպության գործունեության մասին համապատասխան հաշվետվությունների կազմումը և դրանք սահմանված կարգով ներկայացնում հիմնադրին։

թ) իրականացնում է օրենսդրությանը չհակասող այլ լիազորություններ:

**4․ ԿԱԶՄԱԿԵՐՊՈՒԹՅԱՆ ԳՈՒՅՔԸ**

* 1. Կազմակերպության սեփականությունը ձևավորվում է Կազմակերպության տնտեսական գործունեության վերակազմակերպման ժամանակ՝ Հիմնադրի որոշմամբ սահմանված չափով հանձնված գույքից, հետագայում հիմնադիր կողմից սեփականության իրավունքով նրանց հանձնվող, ինչպես նաև կազմակերպության գործունեության ընթացքում արտադրված և ձեռք բերված գույքից։
	2. Կազմակերպությունն իրավունք ունի օրենքին, հիմնադրի որոշումներին և (կամ) սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:
	3. Կազմակերպության սեփականության պահպանման պատասխանատվությունը կրում է Կազմակերպությունը:
	4. Կազմակերպության սեփականության վրա կարող է բռնագանձում տարածվել միայն դատական կարգով:
	5. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:

 Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:

* 1. Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքներն օտարել, գրավ դնելու, հանձնելու անհատույց օգտագործման:

 Կազմակերպությունն իրավունք ունի իրեն ամրացված գույքը Համայնքի անունից հանձնել վարձակալության, եթե դա արգելված չէ Հիմնադրի որոշմամբ:

 Ամրացված գույքի վարձակալության ժամկետը մեկ տարուց ավելի չի կարող սահմանվել, բացառությամբ Հիմնադրի կողմից սահմանված դեպքերի:

 Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:

 Կազմակերպությանն ամրացված գույքի օգտագործման ընթացքում առաջացած անբաժանելի բարելավումները հանդիսանում են Հիմնադրի սեփականությունը:

* 1. Հիմնադրի կողմից գույքը Կազմակերպությանն ամրացնելը հիմք չէ այդ գույքի նկատմամբ Հիմնադրի կամ երրորդ անձանց իրավունքները դադարացնելու կամ փոփոխելու համար:
	2. Հիմնադրի կողմից Կազմակերպությանն ամրացված անշարժ գույքի կամ համայնքային պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:
	3. Կազմակերպության ֆինանսական միջոցների հիմնական աղբյուրն հանդիսանում են համայնքային նշանակության ծախսերին ամրագրված եկամուտներից հատկացումները, ինչպես նաև այլ ծառայություններից և սույն կանոնադրությամբ նախատեսված և օրենսդրությամբ չարգելված այլ գործունեության արդյունքում գոյացած սեփական միջոցները, իրավաբանական և ֆիզիկական անձանց կամավոր ներդրումները և հանգանակությունները, տեղական և արտասահմանյան միջազգային կազմակերպությունների կրթամշակութային և ուսումնական գործունեության տրամադրած դրամաշնորհները:

 Տարբեր աղբյուրներից մուտք եղած բոլոր միջոցները մտնում են Կազմակերպության եկամուտների մեջ և կազմում նրա ֆինանսական միջոցների միասնական ֆոնդ:

* 1. Կազմակերպության ուսումնաօժանդակ անձնակազմի և վարչատնտեսական աշխատողների թվաքանակը սահմանվում է նախահաշվով հաստատված աշխատավարձի ֆոնդ շրջանակներում։
	2. Աշխատավարձի ֆոնդի սահմաններում կազմակերպությունը ինքնուրույն հաստատում է հաստիքային ցուցակը և գործող կարգի համաձայն սահմանում է պաշտոնական դրույքներ։
	3. Վարչական և այլ աշխատողների աշխատավարձը հաշվարկելիս ի պաշտոնե աշխատավարձերը և տարիֆային դրույքները պետք է դիտվեն որպես երաշխավորող վարձատրության նվազագույն չափ։
	4. Կազմակերպության ֆինանսական գործունեության նկատմամբ վերահսկողությունն իրականացնում է հիմնադիրը։
	5. Կամակերպության գործունեության տարեկան ֆինանսական հաշվոտվությունների հավաստիությունը կարող է ենթարկվել աուդիտի /վերստուգման/ հիմնադրի կողմից ընտրված աուդիտորի կամ Հյաստանի Հանրապետության կառավարության ֆինանսական գործառույթ իրականացնող մարմնի կողմից։

**5. ԿԱԶՄԱԿԵՐՊՈՒԹՅԱՆ ՇԱՀՈՒՅԹԻ ՕԳՏԱԳՈՐԾՄԱՆ ԿԱՐԳԸ**

* 1. Կազմակերպության գործունեության ընթացքում առաջացած շահույթն օգտագործվուն է սույն կանոնադրությամբ նախատեսված նպատակների իրականացման համար:
	2. Կազմակերպության շահույթի օգտագործման կարգը սահմանում է Հիմնադիրը:

**6․ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

* 1. Կազմակերպությունը կարող է վերակազմակերպվել կամ լուծարվել Հիմնադրի որոշմամբ, ՀՀ քաղաքացիական օրենսգրքով սահմանված կարգով:

Կազմակերպությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով:

6․2 Կազմակերպությունը լուծարման դեպքում պարտատերերի պահանջները բավարարելուց հետո, մնացած գույքն ուղղվում է համայնքային բյուջե:

6․3 Կազմակերպության լուծարմամբ նրա գործունեությունը դադարում է` առանց իրավունքները և պարտականություններն իրավահաջորդության կարգով այլ անձանց անցնելու:»։